b'\n_START_ARTICLE_\nTapa (Viro)\n_START_SECTION_\nHistoria\n_START_PARAGRAPH_\nSaksan joukot valtasivat Tapan kaupungin toisen maailmansodan aikana elokuussa 1941. My\xc3\xb6hemmin Neuvostoliitto pommitti kaupungin maan tasalle. Ainoa pommituksilta v\xc3\xa4lttynyt rakennus oli Tapan apteekki. Muut rakennukset k\xc3\xa4rsiv\xc3\xa4t vakavia vahinkoja ja tuhoutuivat pommituksissa jopa t\xc3\xa4ysin. Sodan j\xc3\xa4lkeen kaupunki rakennettiin melkein kokonaan uudelleen. Tapa tunnetaan Virossa suuresta hautausmaastaan._NEWLINE_Viron historian tuhoisin lento-onnettomuus tapahtui 19. huhtikuuta 1977 Moen kyl\xc3\xa4ss\xc3\xa4 l\xc3\xa4hell\xc3\xa4 Tapaa. Tapaan matkalla olleen Neuvostoliiton ilmavoimien kuljetuskoneen maahansy\xc3\xb6ksyss\xc3\xa4 kuolivat kaikki 21 koneessa ollutta.\n_START_SECTION_\nKaupunki\n_START_PARAGRAPH_\nEnsimm\xc3\xa4isen kerran Tapasta tuli kaupunki vuonna 1926._NEWLINE_Toisen kerran Tapasta tuli kaupunki vuonna 1993, mutta Tapan kaupunki sek\xc3\xa4 Saksin ja Lehtsen kunnat yhdistyiv\xc3\xa4t vuonna 2005 Tapan kunnaksi. Vuoden 2017 kuntauudistuksessa Tamsalun kunta ja Tapan kunta yhdistettiin uudeksi Tapan kunnaksi. Tapan ep\xc3\xa4itsen\xc3\xa4inen kaupunki on Tapan kunnan hallinnollinen keskus.\n_START_SECTION_\nV\xc3\xa4est\xc3\xb6\n_START_PARAGRAPH_\nVuoden 2011 v\xc3\xa4est\xc3\xb6nlaskennan mukaan Tapan ep\xc3\xa4itsen\xc3\xa4isess\xc3\xa4 kaupungissa oli 5 896 asukasta, joista 3 495 (59,3\xc2\xa0%) oli virolaisia, 1 869 (31,7\xc2\xa0%) ven\xc3\xa4l\xc3\xa4isi\xc3\xa4 ja 522 (8,9\xc2\xa0%) muita kansallisuuksia.\n_START_SECTION_\nLiikenne\n_START_PARAGRAPH_\nTapa on rautateiden risteysasema, josta Tallinna\xe2\x80\x93Narva-rautatielt\xc3\xa4 haarautuu rata Tarttoon. Valtatie 5 P\xc3\xa4rnusta Rakvereen kulkee Tapan kautta.\n_START_SECTION_\nMuuta\n_START_PARAGRAPH_\nTapa on Akaan yst\xc3\xa4vyyskaupunki.'